एमएक्स प्लेयर
एमएक्स प्लेयर एक भारतीय वीडियो स्ट्रीमिंग मीडिया और वीडियो ऑन डिमाण्ड ( वीओडी ) सेवा है। इसे एमएक्स मीडिया एण्ड एण्टरटेनमेण्ट (पूर्व में J2 इण्टरएक्टिव) द्वारा विकसित किया गया है। मंच वर्तमान में एक विज्ञापन-समर्थित मॉडल पर संचालित होता है और 12 भाषाओं में 1,50,000 घण्टे से अधिक की स्ट्रीमिंग लाइब्रेरी है। यह iOS, Android और वेब पर उपलब्ध है। वैश्विक स्तर पर इसके 28 करोड़ से अधिक उपयोगकर्ता हैं। 2018 में, टाइम्स इण्टरनेट ने एमएक्स प्लेयर में $14 करोड़ की बहुमत हिस्सेदारी का अधिग्रहण किया। अक्टूबर 2019 में, एमएक्स प्लेयर ने चीनी समूह, टेनसेण्ट (Tencent) के नेतृत्व में एक निवेश में $ 11.08 करोड़ जुटाये।